Stanislav Hočevar

**Stanislav Hočevar** (Jelendol, NR Slovenija, SFRJ, 12. novembar 1945) je beogradski metropolit i nadbiskup.

## Biografija

Monsinjor Stanislav Hočevar rođen je 12. novembra 1945. godine u selu Jelendol, župa i opština Škocjan kod Novog Mesta, na području nadbiskupije Ljubljana, Slovenija. Po završenoj osnovnoj školi u Škocjanu 1960. godine pridružio se Don Boskovim salezijancima. Gimnaziju je pohađao u Križevcima i u Rijeci, a potom je stupio u novicijat salezijanaca. Vojsku je služio u Skoplju 1966/67. Zatim je bio vaspitač u novicijatu u Želimlju kod Ljubljane. Teologiju je studirao na Teološkom fakultetu u Ljubljani. Postao je sveštenik 29. juna 1973. godine.

Magistrirao je na Teološkom fakultetu u Ljubljani 1979. godine s tezom iz teologije: *„Lični greh u današnjoj hamartologiji.“* (). Od 1973. godine bio je vaspitač u malom sjemeništu u Želimlju, a od 1979. upravnik te salezijanske ustanove.

## Grb

U biskupskom grbu mons. Stanislava Hočevara su likovi zvezde i harfe. Zvezda označava transcendentalnu dimenziju ljudskog života, zato označuje i Crkvu i Bogorodicu; harfa je instrument koji govori o zajedništvu, te sa simboličnim brojem sedam i o sakramentima Crkve. Tim simbolima označava se svetlost i nada koju donosi hrišćanstvo. Boje na pozadini grba su tipične slovenske boje.

Moto biskupske službe je:  (prevod: Služite Gospodu s radošću).

## Književnost

Uz odgovorne dužnosti našao je vremena i za pisanje. Godine 1978. izašla je njegova knjižica -{*„Peter s Poljske“*}-, godine 1983. -{*„Odpri srce“*}-, 1988. godine čitanja za majsku pobožnost „-{*Veliko znamenje*}-“ a 1998. bio je urednik knjige „-{*Leta velikega dozorevanja*}-“ o svim nasilno umrlim žrtvama Drugog svetskog rata u domaćoj župi Škocjan kod Novog Mesta.

U godini 1999. za vreme bombardovanja Jugoslavije je pokrenuo inicijativu „-{*Mir tebi, Balkan*}-“ i u istoj godini uspešnu fondaciju za pomoć porodicama sa više dece pod imenom „-{*Anin sklad*}-“.

## Funkcije u Katoličkoj crkvi

Dve godine (1982–84) bio je zamenik salezijanskog provincijala u Sloveniji. Zatim je bio četiri godine bio upravnik internata za srednjoškolce – Modestovog doma u Celovcu (Klagenfurt) u Austriji. Godine 1988. bio je prvi put izabran za provincijala salezijanaca u Sloveniji, a od 1994. do 2000. obavlja drugi mandat te iste službe. Učestvovao je na četiri generalna kapitula salezijanaca u Rimu. Dva mandata je bio predsednik *Konferencije viših redovničkih poglavara i poglavarica Slovenije*, i zatim dve godine generalni sekretar iste konferencije.

Na svetkovinu Gospodnjeg navještenja, 25. marta 2000. godine papa Jovan Pavle II imenovao ga je za nadbiskupa koadjutora u Beogradu. Biskupsko ređenje primio je 24. maja 2000. u crkvi Marije Pomoćnice na Rakovniku u Ljubljani. U Beograd dolazi za Duhove 2000.

Na plenarnoj sednici Biskupske konferencije Jugoslavije u jeseni 2000. prima dužnosti referenta za katehezu i mlade, za redovnički život te postaje predsednik biskupske komisije za Karitas.

Dana 31. marta 2001. godine papa Jovan Pavle II, prihvata molbu za razrešenje dosadašnjeg beogradskog nadbiskupa dr Franca Perka i tim istim mons. Stanislav Hočevar preuzima službu beogradskog nadbiskupa i metropolita.

Dana 16. aprila 2001. izabran je za predsednika Biskupske konferencije SR Jugoslavije u kojoj obavlja i druge funkcije.

### Susreti
Dane 9. jula 2020 su se susreli tri biskupa *Međunarodne biskupske konferencije Sv. Ćirila i Metoda* u Mužlji, i to: Stanislav Hočevar, János Pénzes (Janoš Penzeš) te Martin Roos (Martin Ros). Raspravljali su o situaciji u vezi sa koronavirusom.

## Vanjske veze
* Blic on line, Tag: Stanislav Hočevar
* [Mag. Stanislav Hočevar o srečanju v Beogradu, Radio Vatikan 15. II. 2011 [Slovenci|slovenački jezik]. ]
* [Archbishop Stanislav Hočevar SDB (Catholic Hierarchy) [Engleska|engleski jezik]. ]
* Pomirenje i suradnju možemo promicati samo svi zajedno – Katolički tjednik 2006, Razgovarao Ivo Tomašević 
* [Radio Vatikan: Msg. Stanislav Hočevar o začetku postopka za beatifikacijo božjega služabnika Andreja Majcena [Slovenci|slovenački jezik]. ]
* Pobedimo sebičnost! Večernje novosti online, 19. april 2011
* Index-HR «Stanislav Hočevar» 
* Novi beogradski nadbiskup Stanislav Hočevar, 25. marta 2000 Vesti.rs
* TV CENTAR: Stanislav Hočevar, nadbiskup beogradski i metropolita, gost emisije USIJANJE
* [Prenos relikvij bl. Alojzija Grozdeta – Srce se ne boji! [Slovenci|slovenački jezik]. ]
* [Serbien: Grenzland zwischen Ost und West YouTube [Nemci|nemački jezik]. ]
* [Nars receives Archbishop Stanislav Hočevar [Engleska|engleski jezik]. ]

## Galerija slika

|Nadbiskup i metropolit Hočevar pokazuje sliku svoju i svojih preteča Franca Perka te Alojzija Turka u Beogradu. 
File:Hocevar-Bg rezidenca.jpg|Nadbiskupijska rezidencija u Beogradu, gde je bila z vreme Austro-Ugarske njihova ambasada, sada temeljito obnovljena. 
File:Hocevar-Bg Ig.jpg|Nadbiskupijska rezidencija u Beogradu, sa gostima iz Slovenije 2010, koje rado prima nadbiskup. 


## Povezano

* Beogradska nadbiskupija